CELEX: C2004/094/160
Language: fi
Date: 2004-04-17 00:00:00
Title: Sonja Hosman-Chevalierin 13.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/64
            
         Sonja Hosman-Chevalierin 13.2.2004 Euroopan yhteisöjen komissiota vastaan nostama kanne
   (Asia T-72/04)
   (2004/C 94/160)
   Oikeudenkäyntikieli: ranska
   Sonja Hosman-Chevalier, kotipaikka Bryssel, on nostanut 13.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Ramón García-Gallardo Gil-Fournier ja Ellen Wouters.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa, että komission hylkäävä päätös on pätemätön,
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja kiistää komission päätöksen evätä kantajalta henkilöstösääntöjen liitteessä VII olevan 4 artiklan mukainen ulkomaankorvaus sillä perusteella, että kantajan ansiotoimintaa Brysselissä ei voitu pitää jäsenvaltion palveluksessa tehtynä työnä.
   Kantaja väittää kanteensa tueksi, että komissio on arvioinut virheellisesti tosiseikkoja ja kantajan tosiasiallista tilannetta. Kantajan mukaan hänen tavanomainen asuinpaikkansa sekä hänen etujensa keskus oli Itävallassa.
   Kantaja vetoaa lisäksi siihen, että komissio on tehnyt oikeudellisen virheen katsoessaan, että kantaja työskenteli Verbindungstelle des Bündesländerin ja Österreichischer Gewerkschaftsbundin toimiston lukuun ja palveluksessa eikä jäsenvaltion palveluksessa. Kantajan mukaan tämä näkemys osoittaa tietämättömyyttä Itävallan valtiollisesta rakenteesta.
   Lopuksi kantaja vetoaa siihen, että yhdenvertaisen kohtelun periaatetta on loukattu, koska muut samanlaisessa tilanteessa olevat virkamiehet ovat saaneet ulkomaankorvauksen.